ΓΡΑΠΤΗ ΕΡΩΤΗΣΗ E-1868/01

υποβολή: Michl Ebner (PPE-DE) προς την Επιτροπή

(27 Ιουνίου 2001)

Θέμα: Πριμοδοτήσεις στο βόειο κρέας (Σουηδία)

Στο πλαίσιο της αναθεώρησης της κοινής οργάνωσης αγορών στον τομέα του βοείου κρέατος, η Επιτροπή αποφάνθηκεπέρ της αυστηρότερης εφαρμογής του ανωτάτου ορίου των 90 ΜΜΖ (Μονάδων Μεγάλων Ζώων) ανά εκμετάλλευση και κατηγορία ηλικίας κατά τη χορήγηση της ειδικής πριμοδότησης, προκειμένου, μεταξύ άλλων, να μειωθούν τα κίνητρα παραγωγής και να σταθεροποιηθεί η αγορά βοείου κρέατος. Ο αριθμός των ζώων που είναι επιλέξιμα για την ειδική πριμοδότηση καθορίζεται βάσει της πυκνότητας των μονάδων μεγάλων ζώων ανά εκτάριο.

Μπορεί η Επιτροπή να μας πει:

- εάν προτίθεται να θεσπίσει μελλοντικά ανώτατο όριο 90 ΜΜΖ για όλες τις άμεσες ενισχύσεις,

- πόσες εκμεταλλεύσειςπερβαίνουν σήμερα το ανώτατο αυτό όριο στη Σουηδία,

- πόσες εκμεταλλεύσεις βρίσκονται σήμερα κάτω από το ανώτατο αυτό όριο στη Σουηδία,

- ποιες συνέπειες/οικονομίες - σε απόλυτα μεγέθη και/ή ποσοστά - θα συνεπαγόταν το μέτρο αυτό όσον αφορά τον συνολικό προϋπολογισμό για τον τομέα του βοείου κρέατος,

- εάν αντιμετωπίζει το ενδεχόμενο να θεσπίσει ανάλογο ανώτατο όριο κατά τη χορήγηση πριμοδοτήσεων στον τομέα του πρόβειου κρέατος και σε άλλους παρεμφερείς τομείς κρέατος·

Κοινή απάντηση του κ. Fischler εξ ονόματος της Επιτροπής στις γραπτές ερωτήσεις E-1855/01, E-1856/01, E-1857/01, E-1858/01, E-1859/01, E-1860/01, E-1861/01, E-1862/01, E-1863/01, E-1864/01, E-1865/01, E-1866/01, E-1867/01, E-1868/01 και E-1869/01

(3 Σεπτεμβρίου 2001)

Στο πλαίσιο του συμβιβασμού της προεδρίας που εγκρίθηκε κατά το Συμβούλιο Γεωργίας στο Λουξεμβούργο στις 19 Ιουνίου 2001, διατηρήθηκε, συνοδευόμενη όμως από ειδικούς όρους, η δυνατότητα που έχουν τα κράτη μέλη να τροποποιήσουν ή να παρεκκλίνουν από το όριο των 90 κεφαλών ανά εκμετάλλευση και ανά ηλικιακή κλάση (και όχι 90 μονάδων ζωικού κεφαλαίου (ΜΖΚ) όπως αναφέρει το Αξιότιμο Μέλος του Κοινοβουλίου), το οποίο εφαρμόζεται για την χορήγηση της ειδικής πριμοδότησης για αρσενικά βοοειδή.

Έτσι, από 1ης Ιανουαρίου 2002, τα κράτη μέλη θα μπορούν να τροποποιήσουν ή να καταργήσουν το όριο αυτό με βάση αντικειμενικά κριτήρια που εντάσσονται σε μια πολιτική αγροτικής ανάπτυξης και μόνοπό τον όρο ότι λαμβάνονταιπόψη τα ζητήματα που συνδέονται με το περιβάλλον αλλά και με την απασχόληση.

Όσον αφορά την πυκνότητα των εκμεταλλεύσεων, εκφραζόμενη σε ΜΖΚ ανά εκτάριο, η Επιτροπήπενθυμίζει ότι στο πλαίσιο του ως άνω συμβιβασμού αποφασίστηκε να μειωθεί ο συντελεστής πυκνότητας, ο οποίος περιορίζει τον αριθμό των ζώων που μπορούν να τύχουν της ειδικής πριμοδότησης και της πριμοδότησης για τις θηλάζουσες αγελάδες και ο οποίος σήμερα έχει καθοριστεί σε 2 ΜΖΚ ανά εκτάριο και ανά ημερολογιακό έτος, σε δύο στάδια, σε 1,9 ΜΖΚ την 1η Ιανουαρίου 2002 και στη συνέχεια σε 1,8 ΜΖΚ την 1η Ιανουαρίου 2003.

Για το αίτημα του Αξιότιμου Μέλους του Κοινοβουλίου να λάβει στατιστικά στοιχεία για τις εκμεταλλεύσεις, οι οποίες στα διάφορα κράτη μέλη βρίσκονται σήμερα εντεύθεν ή εκείθεν των 90 κεφαλών μπορούν να γίνουν τα ακόλουθα σχόλια. Πρώτον, η δυσκολία να απαντηθεί η ερώτηση αυτή προέρχεται από το γεγονός ότι το κείμενο της ερώτησης και του αιτήματοςποβολής στατιστικών στοιχείων δεν είναι σαφή, διότι αναφέρονται στο ανώτατο όριο των 90 ΜΖΚ. Στην πραγματικότητα, φαίνεται ναπάρχει σύγχυση μεταξύ του ορίου για την χορήγηση της ειδικής πριμοδότησης, το οποίο εκφράζεται σε αριθμό ζώων και το οποίο δεν συνδέεται με την πυκνότητα, και της πυκνότητας καθαυτή, εκφραζόμενης σε ΜΖΚ ανά εκτάριο. Δεύτερον, οι πληροφορίες που διαθέτει η Επιτροπή σχετικά με τον αριθμό των πριμοδοτήσεων που καταβάλλονται ή με το ζωικό κεφάλαιο ανά εκμετάλλευση δεν δίνουν τη δυνατότητα να καταρτισθούν στατιστικές που να ανταποκρίνονται στο συγκεκριμένο αίτημα.

Πρέπει ναπομνησθεί ότι η δυνατότητα τροποποίησης ή παρέκκλισης από το όριο των 90 κεφαλών ζώων θεσπίστηκε για το έτος 2000. Η Επιτροπή δεν διαθέτει ακόμη πληροφορίες σχετικά με τις ενδεχόμενες διαρθρωτικές μεταβολές που πιθανόν επέφερε η εφαρμογή του εν λόγω μέτρου.

Το μέτρο, όπως προτάθηκε από την Επιτροπή, αποσκοπούσε στο να μη χορηγείται πλέον η ειδική πριμοδότηση σε απεριόριστο αριθμό αρσενικών ζώων που εκτρέφονται σε μεγάλες εκμεταλλεύσεις και στο να καταστεί δυνατή η αναδιανομή του οφέλους από την πριμοδότηση στις μικρές και μεσαίες εκμεταλλεύσεις. Για το λόγο αυτό, το δημοσιονομικό δελτίο που ήταν συνημμένο στην πρόταση δεν ανέφερε εξοικονόμηση πόρων για το μέτρο αυτό.

Δεν προβλέπεται η θέσπιση παρόμοιου ορίου πέραν του πεδίου εφαρμογής της ειδικής πριμοδότησης για τα αρσενικά βοοειδή.